open-index/open-wikipedia-markdown huggingface dataset:
அட்லஸ் என்டர்டெயின்மென்ட்

**அட்லஸ் என்டர்டெயின்மென்ட்** (Atlas Entertainment) என்பது ஒரு அமெரிக்க நாட்டு திரைப்பட நிதி மற்றும் தயாரிப்பு நிறுவனம் ஆகும். இது சார்லஸ் ரோவன், பாப் கேவல்லோ மற்றும் டான் ஸ்டீல் ஆகியோரால் 1995 இல் ஆரம்பிக்கட்டது.

இந்த நிறுவனத்தின் மூலம் பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), சூசைட் ஸ்க்வாட் (2016), வொண்டர் வுமன் (2017), ஜஸ்டிஸ் லீக் (2017), வொண்டர் வுமன் 1984 (2020) போன்ற பல திரைப்படங்களை இணைந்து தயாரித்துள்ளது.

## வரலாறு
1990 ஆம் ஆண்டில் சார்லஸ் ரோவன் மற்றும் கூட்டாளர் பாப் கேவல்லோ ஆகியோரால் 'ரோவன்/கேவல்லோ என்டர்டெயின்மென்ட்டை' என்ற பெயரில் தயாரிப்பு நிறுவனம் ஆரம்பிக்கட்டது. அதே நேரத்தில்சார்லஸ் ரோவனின் மனைவியான டான் ஸ்டீல் என்பவர் முன்பு கொலம்பியா பிக்சர்ஸ் நிறுவனத்தில் பணியாற்றிய இவர் 'ஸ்டீல் பிக்சர்ஸ்' என்ற திரைப்பட தயாரிப்பு நிறுவனத்தை ஒன்றை உருவாக்கி த வால்ட் டிஸ்னி ஸ்டுடியோஸுடன் சிறப்புப் படங்களைத் தயாரிக்க ஒரு ஒப்பந்தத்தை கையெழுத்திட்டனர். அதைத் தொடர்ந்து 1995 ஆம் ஆண்டில் அட்லஸ் என்டர்டெயின்மென்ட் என்ற புதிய நிறுவனத்தை உருவாக்க ரோவன்/கேவல்லோ என்டர்டெயின்மென்ட்டை ஸ்டீல் பிக்சர்ஸ் உடன் இணைத்தனர். மேலும் இது டர்னர் பிக்சர்ஸ் உடன் ஒரு பிரத்யேக திரைப்பட ஒப்பந்தத்தில் கையெழுத்திட்டனர்.

## மேற்கோள்கள்

## வெளி இணைப்புகள்
* 

பகுப்பு:அமெரிக்கத் திரைப்படத் தயாரிப்பு நிறுவனங்கள்
சோடசா

**சோடசா** (**Sodasa**) (கரோஷ்டி: 𐨭𐨂𐨜𐨯 **', **'; மத்திய கால பிராமி:   **', **', also  சோடசா என்பதற்கு சகர்களின் மொழியில் *நல்ல செயல்களை நினைவில் கொண்டவர்* எனப்பொருளாகும்.) கிபி 15-ஆம் ஆண்டில் மன்னர் சோடசா, இந்தோ-சிதிய வம்சத்தின் மதுரா பகுதிகளை ஆண்ட வடக்கு சத்திரபதி ஆவார். இவர் தட்சசீலம் முதல் மதுரா வரையான பகுதிகளை ஆண்ட வடக்கு சத்திரபதி மன்னர் ராஜுவுலாவின் மகன் ஆவார்.மலைக்கோயில் கல்வெட்டு, மோரா கிணறு கல்வெட்டு மற்றும்  மதுரா சிங்கத் தூணில் மன்னர் சோடசாவின் பெயர் குறிக்கப்பட்டுள்ளது.

வடக்கு சத்திரபதி மன்னர் சோடசா, மேற்கு சத்ரபதிகள்|மேற்கு சத்திரபதி]] மன்னர் நகபானர் மற்றும் இந்தோ-சிதியப் பேரரசர் கோண்டபோரசின் சமகாலத்தவர் ஆவார்.

மதுரா அருகே கங்காளி திலா பகுதியில் மூன்று வரிகள் கொண்ட மன்னர் சோடசாவின் கங்காளி திலா பலகை கல்வெட்டில், மன்னர் சோடசா அமோகினி சிற்பங்களை நிறுவி வழிபட்டது குறித்து உள்ளது.


File:MathuraLionCapital.JPG| மதுரா சிங்கத் தூணில் வடக்கு சத்திரபதி ரஜுவுலா மற்றும் அவரது மகன் சோடசா பற்றி குறித்துள்ளது. 
File:Inscription of Sodasha Reign - Circa 1st Century BCE - Mirzapur - ACCN 79-29 - Government Museum - Mathura 2013-02-24 6105.JPG| மன்னர் சோடசாவின் மிர்சாபூர் சிலை கல்வெட்டில், அவரது ஆட்சிக் காலம் குறித்துள்ளது.
File:Amohini_relief,_Mathura,_circa_15_CE.jpg|மன்னர் சோடசாவின் கங்காளி திலா பலகை கல்வெட்டில் சோடசாவின் ஆட்சிக் காலம் குறித்துள்ளது.
File:Vasu_doorjamb_inscription.jpg| வாசு நிலைக்கதவுக் கல்வெட்டுகள்


File:Satrap Saudasa inscription.jpg| சோடசாவின் மதுரா கல்வெட்டில், அவர் கஜவரன் என்ற பிராமணருக்கு அளித்த தானத்தை குறித்துள்ளது.
File:Kankali Tila inscription of Sodasa.jpg|சோடசாவின் கங்காளி திலா பலகைக் கல்வெட்டில் அவரது ஆட்சிக் காலம் குறித்துள்ளது. (  கல்வெட்டின் இரண்டாம் வரியில் மகா சத்திரபதி சூடாசா எனக்குறித்துள்ளது.
File:Indian_mountain_temple_architecture_inscription_Mathura_site.jpg| மலைக்கோயில் கல்வெட்டில் சத்திரபதி சோடசா மற்றும் அவரின் தந்தை ரஜுவுலாவின் பெயர்களைக் குறித்துள்ளது. 
File:1st_century_CE_Mora_Well_Inscription_Sanskrit_Mathura.jpg|மோரா கிணறு கல்வெட்டில் சததிரபதி சோடசா மற்றும் அவரின் தந்தை ரஜுவுலாவின் பெயர்களை குறித்துள்ளது.


## சிற்பக் கலை நயம்

## தொல்லெழுத்துக் கலை
பிராமி தொல்லெழுத்துக் கலை மன்னர் சோடசா காலத்தில் புகழ்பெற்று விளங்கியது.

## மேற்கோள்கள்


## வெளி இணைப்புகள்
*Dates of Kanishka and the Indo-Scythians

பகுப்பு:இந்தியப் பேரரசர்கள்
பகுப்பு:இந்திய வரலாறு
சுனிதா (நடிகை)

**வித்யா ஸ்ரீ** என்பவர் ஒரு இந்திய நடிகை ஆவார். இவர் 1986 முதல் 1996 வரை தென்னிந்தியாவில் தயாரிக்கப்பட்ட படங்களில் நடித்ததற்காக அறியப்பட்டர்.

## திரைப்பட வாழ்க்கை
முக்தா எஸ். சுந்தர் இயக்கி 1986 ஆம் ஆண்டு வெளியான தமிழ் திரைப்படமான  *[[கோடை மழை]]* திரைப்படத்தின் மூலம் இவர் திரையுலகில் நுழைந்தார். அப்படத்திற்கு இளையராஜா இசையமைக்க, ரஜினிகாந்த் (முதன்மைப் பாத்திரமல்ல, விருந்தினர் பாத்திரம்), பிரசாத்  லட்சுமி ஆகியோர் உடன் நடித்தனர். மேலும் பி. வாசு இயக்கி, விஜயகாந்த் நடித்த *[[பொன்மன செல்வன்]]* (1989) படத்திலும். அதே ஆண்டு  விஜயகாந்த்துடன் நடித்த ராஜநடை,  *[[வரவு நல்ல உறவு]] (1990)* ஆகிய படங்கள் வெளியாயின. வரவு நல்ல உறவு படத்திற்கு விசு சிறந்த கதை எழுத்தாளருக்கான தமிழ்நாடு அரசு விருதைப் பெற்றார். டி. என் கண்ணா இயக்கிய  பெண் சார்ந்த கதையான *நெஞ்ச தொட்டு சொல்லு* என்ற  தமிழ்த் திரைப்படத்திலும் இவர் நடித்தார்.

1987 இல் இவர் சாஜன் இயக்கிய *நிறபேதங்கள்* என்ற மலையாளத் திரைப்படங்களில்  நடித்தார். அப்படத்தில் இவருடன் பிரதாப் போத்தன், அம்பிகா, கீதா,  கனிகேனம் நேரம் ஆகியோர் நடித்தனர். ராஜசேனன் இயக்க ரத்திஷ்  மற்றும் சரிதா ஆகியோர் முதன்மைப் பாத்திரங்களில் நடித்தனர். பின்னர் மேலும் பல மலையாள படங்களில் நடித்தார்.

ராகவேந்திரா ராஜ்குமார் நடிக்க எம். எஸ். ராஜசேகர் இயக்கிய *அனுகுலகோபா கண்டா* திரைப்படங்கள் மூலம் 1990 இல் கன்னட திரையுலகில் நுழைந்தார். கன்னடத்தில் மேலும் சில படங்கள் நடித்தார்.

இவர் இந்திய முன்னணி நடிகர்களான மம்மூட்டி, மோகன்லால், ஜெகதீஷ், முகேஷ், ஜெயராம், சுரேஷ் கோபி, அம்பரீஷ், அனந்த் நாக், சிவ ராஜ்குமார், ராகவேந்திரா ராஜ்குமார் போன்ற பலருடன் இவர் ஜோடியாக நடித்துள்ளார்.

## நடனக் கலைஞராக
*கோடை மழை வித்யா*, *வித்யாஸ்*ரீ என்றும் அழைக்கப்படும் *சுனிதா*, நன்கு அறியப்பட்ட இந்திய பாரம்பரிய நடனக் கலைஞர் ஆவார். இவர்  பரதநாட்டியம் பயின்றவர். இவர் 3 வயதில் நடனமாடத் தொடங்கி, 11 வயதில் அரங்கேற்றம் செய்தார். "குருகுலம்" என்ற பழைய பாரம்பரியத்தின்படி பயிலும் பாக்கியத்தை இவர் பெற்றிருக்கிறார். பத்மஸ்ரீ வாழுவூர் ராமையா பிள்ளை மற்றும் அவரது மகன் கலைமாமணி வழுவூர் ஆர். சமராஜ் ஆகியோரிடமிருந்து பரதநாட்டியத்தின் வழுவூர் பாணியில் பயிற்சி பெற்றார். இன்றுவரை, இவர் உலகம் முழுவதும் 200 க்கும் மேற்பட்ட நடன நிகழ்ச்சிகளை மேற்கொண்டுள்ளார். அமிதாப் பச்சன், மம்மூட்டி, மோகன்லால், வினீத் போன்றோருடன் உலகம் முழுவதும் பல மேடை நிகழ்ச்சிகளில் நடனமாடியுள்ளார்.

அமெரிக்காவை தளமாகக் கொண்ட *நிருத்யாஞ்சலி ஸ்கூல் ஆப் டான்ஸில்* கலை இயக்குநராக இருந்து நடனப் பள்ளியை சுனிதா  நடத்தி வருகிறார். கடந்த பத்து ஆண்டுகளில் பாரம்பரிய நடனம் கற்பிப்பதற்கும், நிகழ்த்துவதற்கும் தன்னை அர்ப்பணிப்பதன் மூலம் தென் கரொலைனாவின் கலாச்சார வாழ்க்கையை வளப்படுத்தியுள்ளார்.

## தனிப்பட்ட வாழ்க்கை
இவர்  ஆந்திராவில் வேணுகோபால் சிவராமகிருஷ்ணன் மற்றும் புவனா ஆகியோருக்குப் பிறந்தார். 1996 ஆம் ஆண்டில் ராஜ் என்பவரை திருமணம் செய்து கொண்ட இவருக்கு 1998 இல் ஷஷாங்க் என்ற மகன் பிறந்தார். இவர் தற்போது அமெரிக்காவின் தென் கரொலைனாவில் குடும்பத்துடன் வசித்து வருகிறார்.

## திரைப்படவியல்

## குறிப்புகள்
 

## வெளி இணைப்புகள்

* Sunitha at IMDb

பகுப்பு:1972 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
கண்ணுக்கு கண்ணாக

**கண்ணுக்கு கண்ணாக ** (*Kannukku Kannaga*) 2000 இல் வெளிவந்த தமிழ்த் திரைப்படம் ஆகும். இத்திரைப்படத்தை எஸ்.தயாளன் எழுதி இயக்கியுள்ளார். பங்கஜ் புரொடக்ஷன்ஸ் நிறுவனம் சார்பில் ஹென்றி தயாரித்துள்ளார். இத்திரைப்படத்திற்கு தேவா இசையமைத்துள்ளார். முரளி,  தேவயானி, வடிவேலு, விந்தியா, ராஜா ஆகியோர் முக்கியக் கதாப்பாத்திரத்தில் நடித்துள்ளனர்.
## கதை மாந்தர்கள்
* முரளி ( தர்மா )
* தேவயானி ( தேவி )
* வடிவேலு ( வேலு ) 
* விந்தியா ( செல்வி )
* ராஜா ( அருண் )
* சாருஹாசன் ( ஜோதிடர் )
* குமரிமுத்து ( பெருமாள் )
## வெளியீடு
2000 ஆம் ஆண்டு அக்டோபர்  மாதம் 26 ஆம் தேதி இத்திரைப்படம் திரையரங்குகளில் வெளியானது.
## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2000 தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
நோவா தீநுண்மி

**நோவா தீநுண்மி** (*Nova virus*)**(நோவா வைரஸ்)** என்பது ஒற்றை-புரி, எதிர்மறை உணர்வு, உறையிடப்பட்ட ஆர். என். ஏ. ஆர்த்தோஹான்டவைரசு ஆகும் . இது சிறுநீரக நோய்க்குறியுடன் ஹான்டவைரஸ் ரத்தக்கசிவு காய்ச்சலை ஏற்படுத்தும் பிற ஐரோப்பிய மற்றும் ஆசிய ஹன்டவைரஸ்களுடன் இனவழித் தொடர்புடையது. இந்த தீநுண்மியின் மனித நோய்த்தொற்றுகள் எதுவும் பதிவாகவில்லை.

## இருப்பிடம்
நோவா தீநுண்மி முதன்முதலில் ஹங்கேரி மற்றும் பிரான்சில் காணப்படும் ஐரோப்பிய துன்னெலியிலிருந்து (*தல்பா யூரோபியா*) கண்டுபிடிக்கப்பட்டது. கொறித்துண்ணிகளிலே பிரதான இந்த வைரசுகள் காணப்படும் என முன்னர் நம்பப்பட்டது, ஆனால் பூச்சி உண்ணும் வௌவால், மூஞ்சுறு, துன்னெலி *[[மூஞ்சூறு|(சோரிசிடே]]* மற்றும் *டால்பிடே*) இனங்களிலும் இந்த தீநுண்மி இருப்பதாக கண்டுபிடிக்கப்பட்டுள்ளது.

## மேலும் காண்க

* சிறுநீரக நோய்க்குறியுடன் ஹன்டவைரஸ் ரத்தக்கசிவு காய்ச்சல்

## மேற்கோள்கள்

## வெளி இணைப்புகள்

* சி.டி.சியின் ஹன்டவைரஸ் தொழில்நுட்ப தகவல் குறியீட்டு பக்கம்
* '''வைரல்சோன்''' : ஹான்டவைரஸ்   
* வைரஸ் நோய்க்கிருமி தரவுத்தளம் மற்றும் பகுப்பாய்வு வள (விஐபிஆர்): புன்யவீரல்ஸ்
* வடக்கு மற்றும் தென் அமெரிக்காவில் நிகழ்வுகள் மற்றும் இறப்புகள் 

பகுப்பு:Articles with 'species' microformats
பகுப்பு:தீநுண்மங்கள்
பகுப்பு:விலங்குகளின் நோய்த்தொகைகள்
யூரோடெர்மா

***யூரோடெர்மா*** (*Uroderma*) என்பது நடு அமெரிக்கா மற்றும் தென் அமெரிக்கவில் காணப்படும் பைலோஸ்டோமிட் வௌவால்களின் ஒரு பேரினமாகும்.

## சிற்றினங்கள்

: பேக்கரின் கூடார வௌவால், *யூரோடெர்மா பேக்கரி*
: கூடார வௌவால், *யூரோடெர்மா பிலோபாட்டம்*
: பழுப்பு கூடார வௌவால், *யூரோடெர்மா மேக்னிரோஸ்ட்ரம்*

## மேற்கோள்கள்

பகுப்பு:பாலூட்டிகள்
பகுப்பு:பாலூட்டிப் பேரினங்கள்
பழுப்பு கூடார வெளவால்

**பழுப்பு கூடார வௌவால்** (*Brown tent-making bat*)(*யூரோடெர்மா மேக்னிரோசுட்ரம்*) என்பது தென் அமெரிக்கா மற்றும் நடு அமெரிக்காவிலிருந்து வந்த வௌவால் சிற்றினமாகும் . இந்த வௌவால் தென்கிழக்கு பிரேசில் மற்றும் தென்கிழக்கு அட்லாண்டிக் காடுகளிலில் இருப்பது தற்பொழுது கண்டறியப்பட்டுள்ளது.

## மேற்கோள்கள்

பகுப்பு:கொலம்பியாவின் பாலூட்டிகள்
யாகலோ

**யாகலோ** (*Yakalo)* என்பது வளர்ப்பு யாக் (*போசு க்ரூன்னியன்சு*) மற்றும் அமெரிக்கக் காட்டெருதின் (*பைசன் பைசன்,* வட அமெரிக்கா எருமை என அழைக்கப்படுகிறது) கலப்பினால் தோற்றுவிக்கப்பட்ட கலப்பினமாகும். 1920களில் யாக் காளையினை தூய காட்டெருமை பசு மற்றும் காட்டெருமை-கால்நடை கலப்பின பசுக்களுடன் கலப்பு செய்து கலப்பினச் சோதனைகளால் தோற்றுவிக்கப்பட்ட கலப்பினமாகும். பல இன கலப்பினங்களைப்போல் பெண் கலப்பினங்களும் மட்டுமே இனப்பெருக்க தன்மையுடன் காணப்பட்டன (ஹால்டேனின் விதி). ஒரு சில கலப்பினங்கள் மட்டுமே தப்பிப்பிழைத்தன. மேலும் இச்சோதனைகள் 1928இல் நிறுத்தப்பட்டன.

## மேற்கோள்கள்

பகுப்பு:பழக்கிய விலங்குகள்
பால் கறத்தல்

thumb| கைமூலம் பால் கறத்தல்
[thumb| [துருவ மான்|துருவ மானில் பால் கறத்தல் (19 ஆம் நூற்றாண்டு)]]
கால்நடைகள், எருமை, மனிதர், ஆடு, செம்மறியாடு மற்றும் அரிதாக ஒட்டகம், குதிரை மற்றும் கழுதை ஆகியவற்றின் பாற்சுரப்பியிலிருந்து பாலை அகற்றும் செயல் **பால் கறத்தல்** (*Milking*) ஆகும். பால் கறத்தல் கையால் அல்லது இயந்திரம் மூலம் செய்யப்படலாம். பால்கறத்தலானது தற்போது அல்லது சமீபத்தில் கர்ப்பமாக விலங்குகளிலிருந்து பெறப்படுகிறது. பாலானது எந்த விலங்கிலிருந்து கறக்கப்படுகிறதே அந்த விலங்கில் பெயரில் குறிப்பிடப்படுகிறது. எ.கா. பசும்பால் (பசுவிலிருந்து கறக்கப்பட்ட பால்).

## கைமூலம் பால் கறத்தல்
கையினால் பால் கறப்பது என்பது பசு மாடுகளின் மடிகளில் தடவியும், முலக்காம்புகளைக் கீழே இழுப்பதன் மூலமும், பாலை ஒரு வாளியில் பீச்சியடிக்கச் செய்யப்படுகிறது. இதில் இரண்டு முக்கிய முறைகள் பயன்படுத்தப்படுகின்றன:

* முலைக்காம்பின் மேற்பகுதி விரலுக்கும் கட்டைவிரலுக்கும் இடையில் மூடப்பட்டு, கீழ்ப் பகுதியில் பாலைப் பெறுதல். பின்னர் மற்ற விரல்களால் கசக்கி, முலைக்காம்பின் நுனியில் உள்ள துளை வழியாகப் பாலை வெளியேற்றுதல்.
* முலைக்காம்பின் மேற்பகுதியினை விரல்கள் மற்றும் கட்டைவிரலால் மூடி, பின்னர் முலைக்காம்பின் கீழ் நழுவி, பாலை கீழ் நோக்கித் தள்ளுதல்.

## இயந்திரம் மூலம் பால் கறத்தல்
thumb| சிறிய அளவிலான இயந்திர பால் கறத்தல்
பெரும்பாலான வளர்ந்த நாடுகளில் பால் பண்ணைகளில் பால் கறக்கும் இயந்திரங்களைப் பயன்படுத்தி பால் கறக்கப்படுகிறது. முலைக் காம்புகளில் கோப்பைகள் பசுவின் காம்புகளுடன் இணைக்கப்படுகின்றன. பின்னர் கோப்பையில் வெற்றிடத்திற்கும் சாதாரண காற்று அழுத்தத்திற்கும் இடையில் மாறி மாறி பால் பிரித்தெடுக்கப்படுகின்றன. பால் சேமிப்பதற்காகப் பெரிய கலனுடன் இந்த குழாய்கள் இணைக்கப்பட்டிருக்கும். மொத்தமாகப் பாலானது தொட்டியில் சேர்க்கப்படுவதற்கு முன்பு வடிகட்டப்பட்டுக் குளிர்விக்கப்படுகிறது.

தற்போதுள்ள ரோபோ முறியில் பால் கறப்பதில் மாடுகள் எப்போது பால் கொடுக்க வேண்டும் என்பதைத் தீர்மானிக்கும் சுதந்திரத்தை அனுமதித்துள்ளது.

## நச்சு கறத்தல்
நச்சுஎதிர்பொருள் உற்பத்திக்காக, பாம்புகள் மற்றும் சிலந்திகளிலிருந்து விசத்தை அகற்றுவதை விவரிக்கப் பால் கறத்தல் என்ற சொல்லாட்சி பயன்படுத்தப்படுகிறது.

## மேலும் காண்க

* மார்பக பம்ப்
* அமைப்புக்கு பால் கறத்தல்

## மேற்கோள்கள்

*  MilkAcademy (for more applicable information about milking equipment and dairy farming)
பகுப்பு:பால்
த இஸ்டோன் குவாரி

**த இஸ்டோன் குவாரி**  (The Stone Quarry) (முன்னர் **குருவல் அண்ட் அன்யுசுவல் பிலிம்ஸ்**) என்பது ஒரு அமெரிக்க நாட்டு திரைப்பட தயாரிப்பு நிறுவனம் ஆகும். இந்த நிறுவனம் 2004 ஆம் ஆண்டில் திரைப்படத் தயாரிப்பாளர் மற்றும் இயக்குனரான சாக் சினைடர், அவரது மனைவி 'டெபோரா சினைடர்' மற்றும் அவர்களின் தயாரிப்பு பங்குதாரான 'வெஸ்லி காலர்' ஆகியோரால் 'குருவல் அண்ட் அன்யுசுவல் பிலிம்ஸ்' (2004-2019) என்ற பெயரில் நிறுவப்பட்ட்டது. பின்னர் 2019 ஆம் ஆண்டு முதல் 'த இஸ்டோன் குவாரி' என்ற பெயரில் மாற்றப்பட்டு இயங்கிவருகிறது.

இந்த நிறுவனம் வார்னர் புரோஸ். பிக்சர்ஸ் நிறுவனத்துடன் இணைத்து மேன் ஆப் ஸ்டீல் (2013), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), வொண்டர் வுமன் (2017), ஜஸ்டிஸ் லீக் (2017), அக்குவாமேன்
| 55/100 (2018), வொண்டர் வுமன் 1984 (2020) போன்ற பல திரைப்படங்களை தயாரித்துள்ளது.

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்கத் திரைப்படத் தயாரிப்பு நிறுவனங்கள்
மலைக்கோயில் கல்வெட்டு

__NOTOC__
**மலைக்கோயில் கல்வெட்டு** (**Mountain Temple inscription**) இந்தியாவின் உத்தரப் பிரதேச மாநிலத்தில் மதுராவில் கண்டுபிடிக்கப்பட்ட, கிபி முதல் நூற்றாண்டின் சமசுகிருத மொழி கல்வெட்டாகும். இக்கல்வெட்டு தற்போது இந்திய அருங்காட்சியகம், கொல்கத்தாவில் காட்சிக்கு வைக்கப்பட்டுள்ளது. 

மலைக்கோயில் கல்வெட்டு துவக்க கால இந்து மற்றும் சமண சமயக் கோயில் கட்டிடக் கலை குறித்தும், மவுண்டன் கோயில் கல்வெட்டு இந்து மற்றும் சமண கோயில் கட்டிடக்கலை பற்றி ஆரம்பத்தில் குறிப்பிடுகிறது, அதன் மலை போன்ற வடிவமைப்பு மற்றும் சபா மண்டபம் குறித்தும் விளக்குகிறது.

மலைக்கோயில் கல்வெட்டின் எழுத்து அமைப்பும், செய்திகளும் மோரா கிணறு கல்வெட்டு போன்றே உள்ளது. இரண்டு கல்வெட்டுகளும் கற்கோயில் மற்றும் மண்டபம்  ஆகியவை கொடையாக அளித்தவரின் பெயர்கள் குறிப்பிடப்பட்டுள்ளது.

## கல்வெட்டு
சமஸ்கிருத மொழியில் அமைந்த முற்றிலும் முடிவுவற்ற மலைக்கோயில் கல்வெட்டின் ஆங்கில பெயர்ப்பு It reads:



1. . . . uvulasya putrasya mahaksatrapasya so ... 
2. . . . ti parvato prasade(or do) sabha silapata ... 
3. . . . taviryo rane rajulas ca pi[ta] ... 
4. . . . sasyedam arca ...



## மொழிபெயர்ப்பு
சோன்யா குயின்டானில்லா என்ப்வர் மலைக்கோயில் கல்வெட்டை கீழ்கண்டவாறு மொழிபெயர்த்துள்ளார்.

## மேற்கோள்கள்

பகுப்பு:இந்தியக் கல்வெட்டுகள்
பகுப்பு:மதுரா மாவட்டம்
*
சைதி நருலா

**சைதி நருலா** (Chaiti Narula) ஓர் இந்திய பத்திரிகையாளர் மற்றும் செய்தி தொகுப்பாளர் ஆவார். இவர் தற்போது  இந்தியா டுடேயில்  துணை ஆசிரியராக உள்ளார், வணிகம், அரசியல் மற்றும் நிதி ஆகிய பிரிவுகளில் கவனம் செலுத்துகிறார். ஏப்ரல், 2021 இல், ENBA 2020 ஆல் டிஜிட்டல் செய்திகளில் சிறந்த தொகுப்பாளருக்கான விருதினை வென்றார்.

## தொழில் வாழ்க்கை
சைதி நருலா இந்தியா டுடேயில் 2019 ஜனவரியில் துணை ஆசிரியர், பகல்நேர தொகுப்பாளராகவும், *பிஸ் டாக், டெய்லிஓ மற்றும் பிசினஸ் டுடே* ஆகியவற்றில் பங்களிப்பாளராகவும் சேர்ந்தார். முன்னதாக நருலா 2017 முதல் சி.என்.என்-நியூஸ் 18 இல் காலை நிகழ்ச்சித் தொகுப்பாளராக இருந்தார். இவர் முன்பு அர்னாப் கோஸ்வாமியுடன் ரிபப்ளிக் தொலைக்காட்சியில் பணியாற்றியுள்ளார். நருலா தனது கல்லூரிக் காலத்தின் போது டி.என்.ஏவில் பத்திரிகையாளராக பத்திரிகை வாழ்க்கையைத் தொடங்கினார்.

சைதி நருலா தனது எழுத்தின் மூலம் உளச்சுகாதார விழிப்புணர்வில் பணியாற்றுகிறார். சமூக ஊடகங்கள் மற்றும் *மாஸ்டர்* வகுப்புகள் மூலம் மன ஆரோக்கியம் குறித்த விழிப்புணர்வை பரப்புவதில் இவர் மனநல ஆலோசகர்களுக்கு வழிகாட்டுகிறார். இவர் ஐக்கிய நாடுகள் சபையின் வளங்குன்றா வளர்ச்சிக் குறிக்கோள்களளின் பங்களிப்பாளராகவும் உள்ளார்.

சைட்டி நருலா *ET Now* க்கான சந்தைகள் மற்றும் வணிக அறிவிப்பாளராகப் பணியாற்றினார். *<nowiki/>'டீ டைம் வித் சைட்டி நருலா*' நிகழ்ச்சிக்காக இவர் பரவலாக அறியப்பட்டார், அங்கு இவர் *கோல்ஃப்* விளையாட்டின் போது தலைமை நிர்வாக அதிகாரிகளை நேகாணல் செய்துள்ளார்.

## சான்றுகள்


பகுப்பு:இந்திய ஊடகவியலாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
அனௌஷ்கா சப்னிஸ்

**அனௌஷ்கா சப்னிஸ்** (Anoushka Sabnis பிறப்பு ஜனவரி 27, 2007) ஓர் இந்திய எழுத்தாளர் மற்றும் கவிஞர் ஆவார். *ஒன்ஸ் அபான் எ வெர்ஸ் - பிகாஸ் போயம்ஸ் டெல் ஸ்டோரிஸ்*  எனும் 52 கவிதை தொகுப்புகளின் ஆசிரியர் ஆவார். இவர் தனது முதல் புத்தகத்தை 10-ஆம் வயதில் வெளியிட்டார். 2018 மற்றும் 2020 ஆம் ஆண்டுகளில் நடந்த ராயல் காமன்வெல்த் கட்டுரை போட்டியில் தங்க விருதைப் பெற்றவர் ஆவார். இவர் ஒரு உலகளாவிய நல்லெண்ண தூதருமாவார். தற்போது இவர் இந்தியாவின்  புது தில்லியில் வசிக்கிறார்.

கவிதை புத்தகத்தை சர்வதேச அளவில் வெளியிட்ட இளைய கவிஞர் (பெண்) என்ற  உலக சாதனையினைப் படைத்தார்.

இவர் தனது ஐந்தாம் வயதில் கதைகளை உருவாக்கத் தொடங்கினார். மேலும், இவரின் தாயார் இவருக்காக உருவாக்கிய வலைப்பதிவில் இவற்றை வெளியிட்டார்.

இவர் இந்திய பொதுநல விளையாட்டு மாணவர் நலக் குழுவின் உறுப்பினராக உள்ளார். ஜெய்ப்பூர் இலக்கிய விழா உள்ளிட்ட பல்வேறு தளங்களில் பேசியுள்ளார். ஜெய்ப்பூர் இலக்கிய விழா 2019 இல் இளைய பேச்சாளராக இவர் இருந்தார்.

குழந்தைகள் மற்றும் இளைஞர்களிடையே வாசிப்பு, எழுதுதல் மற்றும் பேசுவதை ஊக்குவிப்பதற்காக இவர் *பிப்லியோவர்ஸ்* என்ற புத்தக சங்கத்தினை நடத்தி வருகிறார்.

## மேலும் காண்க

* இந்திய எழுத்தாளர்களின் பட்டியல்

## சான்றுகள்
 


## வெளி இணைப்புகள்

* அனௌஷ்கா சப்னிஸ், ஜெய்ப்பூர் புக் மார்க்
* *[https://www.partridgepublishing.com/India/Books/bookdetail.aspx?bookid=BK170178 ஒன்ஸ் அபான் எ வெர்ஸ் - பிகாஸ் போயம்ஸ் டெல் ஸ்டோரிஸ்]*
* டி.என்.ஏ இந்தியா - இளம் கவிஞர்களின் கிளப்
* டி.என்.ஏ இந்தியா
* தி க்வின்ட் - அனௌஷ்கா சப்னிஸ் - உலக கவிதை நாள்
* 
* அனௌஷ்காவின் தாயின் வலைப்பதிவு

பகுப்பு:2007 பிறப்புகள்
பகுப்பு:வாழும் மக்கள்
கனக் மஞ்சரி சாகு

**கனக் மஞ்சரி சாகு** (Kanak Manjari Sahoo பிறப்பு ஏப்ரல் 1957 14) ஓர் இந்திய ஒடிய மொழி  சிறுகதை எழுத்தாளர் மற்றும் மொழிபெயர்ப்பாளர் ஆவார். இவர்  இந்தி மற்றும் வங்காள மொழிக் கதைகளை ஒடிய மொழிகளுக்கு மொழிபெயர்ப்பு செய்கிறார் . இவர் தற்போது புவனேஸ்வரில் வசிக்கிறார், மேலும் பல ஒடிய பத்திரிகைகள் மற்றும் செய்தித்தாள்களுக்கு பங்களிப்பாளராக உள்ளார்.

## தனிப்பட்ட வாழ்க்கை
கனக் மஞ்சரி சாகு பிரபல ஆங்கில பேராசிரியரும் எழுத்தாளருமான தரனிதர் சாகுவின் மனைவி ஆவார். இந்த தம்பதியினருக்கு அயஸ்கண்ட் சாகு, லோபமுத்ரா சாகு மற்றும் மோனலிசா சாகு என்ற மூன்று குழந்தைகள் உள்ளனர்.

## வெளியீடுகள்

* அஸ்தாராக், கதைகளின் தொகுப்பு (சர்ஜனா பப்ளிஷர்ஸ், பெர்ஹாம்பூர், 1998)
* ஜாகிர் உசேனின் *அபு கான் ரா* சேலி (மத்திய சாகித்ய அகாடமி, புது தில்லி, 2002) இன் ஒடிய மொழிபெயர்ப்பு *அபு கான் ரா பக்ரி*
* தேர்ந்தெடுக்கப்பட்ட வங்காள கதைகளின் ஒடிய மொழிபெயர்ப்பான *லால் டாடி அண்ட் அதர் ஸ்டோரிஸ்* 
* *கதகாரா ஓ அனன்யா கல்பா*, தேர்ந்தெடுக்கப்பட்ட இந்தி கதைகளின் ஒடிய மொழிபெயர்ப்பு (வெளியீட்டாளர்: வித்யாபுரி, கட்டாக், 2006)
* *தரியா பரிர் கதா*, ஒரு பயணக் குறிப்பு

## விருதுகள் மற்றும் அங்கீகாரங்கள்

* *கஞ்சம் ஜில்லா லேகா சாமுகியா, பெர்ஹாம்பூர், 2004*
* *உபேந்திர பஞ்சா அறக்கட்டளை, பெர்ஹாம்பூர், 2004*
* *கஸ்தூரி அம அஸ்மிதா, புவனேஸ்வர் புத்தக கண்காட்சி, 2005*
* *பிபபனா சம்மன், தெங்கனல், 2004*
* *கோகர்னிகா சம்மன், ஜராகா, 2005*
* *தட்சிணா ஒடிசா சரஸ்வதா சம்மன், 2005*
* *இ.எஸ்.இ.பி.எம்., ஸ்ரேஸ்தா சப்திகா கல்பா புராஸ்கர்*
* *14 வது கலிங்க புத்தக கண்காட்சியில் பூர்னெந்து மிஸ்ரா ஸ்மராகி புரஸ்கர் 2011.*
* *பிரமோத் குமார் மகாநந்தியா அறக்கட்டளை விருது, 2012*
* *மலாலா சுயசரிதைக்கான மொழிபெயர்ப்புக்கான ராஜதானி புத்தக கண்காட்சி விருது 2014*
* *மொழிபெயர்ப்புக்கான புவனேஸ்வர் புத்தக கண்காட்சி விருது 2015*

## வெளி இணைப்புகள்

* வெளியீட்டாளரின் இணையதளத்தில் கதகாரா ஓ அனன்ய கல்பா.

பகுப்பு:1957 பிறப்புகள்
பகுப்பு:வாழும் மக்கள்
குவீன் (2014 திரைப்படம்)

**குவீன்** (தமிழாக்கம்: அரசி) என்பது மார்ச்சு 7, 2014 அன்று வெளியான இந்தி மொழித் திரைப்படம் ஆகும். இத்திரைப்படத்தை **விக்காசு பால்** இயக்க, கங்கனா இரனாத்து தலைமை பாத்திரத்தில் நடித்திருந்தார்.

## கதை
**இராணி மெகரா** என்கிற பெண்ணுக்கு நடக்கவிருந்த திருமணம் மாப்பிள்ளையால் கடைசி நேரத்தில் நிறுத்தப்படுகிறது. திருமணம் முடிந்த கையோடு தேனிலவுக்கு பாரிசு செல்லலாம் என்று கனவு கண்டு பயணச்சீட்டெல்லாம் வாங்கி வைத்திருந்த நிலையில், இராணி தனியாகவே பாரிசு செல்ல முடிவெடுத்து, பயணம் என்னும் பாதையில் தன்னைத் தானே தேடிக் கொள்வது கதை.

## நடிப்பு

; இராணி மெகரா
: என்னும் பாத்திரத்தில் நடித்தவர் கங்கனா இரனாத்து

; விச்சயலட்சுமி
: என்னும் பாத்திரத்தில் நடித்தவர் அலீசா எய்டண்

; விச்சய்
: என்னும் பாத்திரத்தில் நடித்தவர் இராச்சுகுமார் இராவு

; ஒலெக்சாண்டர்
: என்னும் பாத்திரத்தில் நடித்தவர் மிசு பொய்க்கோ

; தாக்கா
: என்னும் பாத்திரத்தில் நடித்தவர்

செப்புரி ஓ

; திம்
: என்னும் பாத்திரத்தில் நடித்தவர் யோசேப்பு கித்தோபு

## தயாரிப்பு
இத்திரைப்படத்தை விக்காசு பால் இயக்க, வையகாம் 18 மற்றும் பேந்தம் பிக்ச்சர்சு இணைந்து தயாரித்திருந்தனர். இராணி மெகரா பாத்திரத்தில் நடிக்க முதலில் கரீனா கப்பூரும் பிரியங்கா சோப்ராவும் அணுகப்பட்டனர். இருவரும் மறுத்து விடவே கங்கனாவுக்கு வாய்ப்பு கிடைத்தது.

இத்திரைப்படத்தில் நடித்திருந்த இதர சில வெளிநாட்டவரை இலண்டனில் நேர்முகத்தேர்வு நடத்தி தேர்ந்தெடுத்தனர். 2012 இல் துவங்கி 45 நாட்களில் படப்பிடிப்பு முடிந்தது. இலண்டன், ஆம்சுடர்டாம் மற்றும் தில்லியில் படம்பிடித்தனர்.

90 விழுக்காடு படப்பிடிப்பு முடிந்த நிலையில், ஒளிப்பதிவாளர் பாபி சிங்கு ஆசுத்துமா தாக்கத்தால் 25 திசம்பர் 2012 அன்று காலமானார். மீதப் பணிகளை அனுராகு காசியப்பு முடித்தார்.

## சர்ச்சை
2018 அக்டோபரில் பேந்தம் பிக்ச்சர்சின் முன்னாள் ஊழியர் ஒருவர் விக்காசு பால் தன்னிடம் முறை தவறி நடந்து கொண்டதாக குற்றஞ் சாட்டினார். இதனை கங்கனாவும் படத்தில் அவர் தோழியாக நடித்த நயனி என்கிற நடிகையும் வழிமொழிந்தனர். விளைவாக, விக்காசு பாலை தங்கள் தயாரிப்பு குழுவில் இருந்து நீக்கிய நிறுவனங்கள், அவர் மீது வழக்கு தொடுத்தன.

## விமர்சனம்
குவீன் திரைப்படம்தான் மிகுதியான நேர்மறை விமர்சனங்களையும் இரசிகர்களின் அன்பையும் ஒரு சேரப் பெற்று இருநூறு கோடிக்கு மேல் வருவாய் ஈட்டியது.

62 ஆவது தேசிய திரைப்பட விருதுகள் நிகழ்ச்சியில் அந்த ஆண்டின் சிறந்த இந்தித் திரைப்படமாக இத்திரைப்படம் அறிவிக்கப்பட்டு விருது பெற்றது. அதே நிகழ்ச்சியில் சிறந்த நடிகைக்கான விருதைப் பெற்றார் கங்கனா இரனாத்து.

60 ஆவது பிலிம்பேர் விருது விழாவில் சிறந்த திரைப்படம், சிறந்த இயக்குநர், சிறந்த நடிகை, சிறந்த பின்னணி இசை, சிறந்த ஒளிப்பதிவாளர் மற்றும் சிறந்த தொகுப்பாளருக்கான விருதுகள் இத்திரைப்படத்தில் பணிபுரிந்தோருக்கு வழங்கப்பட்டது.

மேலும் பல்வேறு விருதுகளைப் பெற்றது இத்திரைப்படம்.

## மீளுருவாக்கம்
இந்தியில் இத்திரைப்படத்தின் வெற்றியைத் தொடர்ந்து, தமிழில் காச்சல் அகர்வால் நடிக்க **பாரிஸ் பாரிஸ்** என்ற தலைப்பிலும், தெலுங்கில் தமன்னா நடிக்க **தட் இஸ் மகாலக்ஷ்மி** என்கிற தலைப்பிலும் மலையாளத்தில் மஞ்சிமா மோகன் நடிக்க **ஃஜம் ஃஜம்** என்ற தலைப்பிலும் கன்னடத்தில் **பருல் யாதவ்** நடிக்க **பட்டர்ஃப்ளை** என்ற தலைப்பிலும் மீளுருவாக்கம் செய்யப்பட்டு வெளியாக இருக்கிறது.

## மேற்கோள்கள்

பகுப்பு:நாடகத் திரைப்படங்கள்
பகுப்பு:நகைச்சுவைத் திரைப்படங்கள்
பகுப்பு:பெண்ணியத் திரைப்படங்கள்
வரிக்குதிரை கடற்குதிரை

**வரிக்குதிரை கடற்குதிரை** (*கிப்போகாம்பசு ஜீப்ரா*) என்பது சின்கனிதிடே குடும்பத்தில் உள்ள மீன் இனமாகும். இது வடக்கு ஆத்திரேலியாவில் மட்டுமே வாழக்கூடியது.

## வாழ்விடம்
இந்த வகை மீன்கள் கடற்கரை அருகிலும் அதனைச் சுற்றியுள்ள பவளப்பாறைகளிலும் காணப்படுகின்றன. மேலும் இது மணல் மற்றும் மணற்பாங்கான கடலடிப் பகுதிகளில் காணப்படும். மேலும் இது மென்மையான பவளப்பாறையான கோர்கோனியன்களுடன் தொடர்புடையதாக உள்ளது. இவை அதிகபட்சமாக 69 மீட்டர் ஆழமுடையப் பகுதிகளில் காணப்படும். இவை முட்டையிட்டு குட்டி ஈனும் வகையின. ஆண் கடற்குதிரைகள் முட்டைகளை அடைகாக்கும் பையினை கொண்டுள்ளன. இதற்குக் கீழ் வால் அமைந்துள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கடற்குதிரை
கம்னா சந்திரா

**கம்னா சந்திரா** (Kamna Chandra) ஓர் இந்திய திரைப்பட எழுத்தாளர் ஆவார், இவர் அனைத்திந்திய வானொலிக்காக நாடகங்களை எழுதியுள்ளார், சாந்தினி  *, 1942 எ லவ் ஸ்டோரி*  மற்றும் *பிரேம் ரோக்* மற்றும் தொலைக்காட்சி நிகழ்ச்சி *காஷிஷ்*   ஆகியவற்றிற்காக கதைகள் மற்றும் வசனங்களை எழுதியுள்ளார்.

## வாழ்க்கை
கம்னா முசாபர்நகர் (உ.பி.) பகுதியைச் சேர்ந்தவர், டெஹ்ராடூனில் உள்ள எம்.கே.பி கல்லூரியில் தனது பள்ளிக்கல்வியினை பயின்றார். பின்னர் இவர் அலகாபாத் பல்கலைக்கழகத்தில் இளங்கலைப் பட்டம் பெற்றார், பின்னர் வணிக நிர்வாகியான நவீன் சந்திராவை மணந்தார் 

## திரைப்படவியல்

## சான்றுகள்


பகுப்பு:வாழும் மக்கள்
வெள்ளைக்கன்ன கத்திவால் மீன்

**வெள்ளைக்கன்ன கத்திவால் மீன்** (*Whitechin surgeonfish*)(*அகந்தூரசு அல்பிமெண்டோ*-*Acanthurus albimento)* என்பது கத்திவால் மீன் பேரினமானஅகாந்தூரசு மீன் ஆகும். இது அகாந்தூரிடே குடும்பத்தினைச் சார்ந்தது. இந்தச் சிற்றினத்தினை கென்ட் இ. கார்பென்டர், ஜெஃப்ரி டெய்லர் வில்லியம்ஸ் மற்றும் முட்ஜெகீவிஸ் டலிசே சாண்டோஸ் ஆகியோர் 2017இல் விவரித்தனர். இது ஒரு வெப்பமண்டல மீன் ஆகும். இது பிலிப்பீன்சை சுற்றியுள்ள திட்டுகளில் வாழ்கிறது. அதன் பொதுவான பெயர் மற்றும் பேரினப்பெயர் இரண்டுமே இதன் கன்னத்தில் வெள்ளை நிறத்தை குறிக்கின்றன.

## மேற்கோள்கள்

பகுப்பு:மீன்கள்
குந்தள நாடு

thumb| குந்தள நாணயங்கள் கிமு 400-300
**குந்தள நாடு** (Kuntala country) ஒரு பண்டைய இந்திய அரசியல் பிராந்தியமாகும். இது மேற்கு தக்காணமும் தெற்கு கர்நாடகாவின் சில பகுதிகளையும் உள்ளடக்கியது (முந்தைய வடக்கு மைசூர் ). கிமு 600-450 காலத்திய குந்தள நாணயங்கள் கிடைத்துள்ளன.  குந்தளா கி.பி 10 -12 ஆம் நூற்றாண்டுகளின் பிற்பகுதியில் தென்னிந்தியாவின் பிரிவுகளில் ஒன்றை உருவாக்கியது. (மற்ற பகுதிகள்: சோழர், சேரர், பாண்டியர், ஆந்திர நாடு ). ஒவ்வொன்றும் அதன் சொந்த கலாச்சாரத்தையும் நிர்வாகத்தையும் வளர்த்துக் கொண்டன. தலகுந்தா கல்வெட்டுகள் பல்லிகாவி மற்றும் அருகிலுள்ள பகுதிகளை குந்தளாவின் பகுதிகளாகக் குறிப்பிடுகின்றன. அனாவட்டிக்கு அருகிலுள்ள குபதுருவில் உள்ள கல்வெட்டுகள் குபதுருவை குவெட்டுகளில் சாளுக்கியக் காலத்தின் மூன்று பெரிய நாடுகளில் ஒன்றாக குந்தளா போற்றப்படுகிறது.

## கல்வெட்டுகள்
தேவகிரியின் யாதவர்கள் வெளியிட்ட செப்புத் தகடுகள் நாகர்களை அதன் பழமையான ஆட்சியாளர்களாகக் குறிப்பிடுகின்றன. கல்வெட்டுகள் மற்றும் செப்புத் தகடுகளில் குறிப்பிட்டுள்ளபடி இராஷ்டிரகூடர்கள், சாதவாகனர்கள், வாகாடகர்கள், சாளுக்கியர்கள், சூட்டுகள், விஷ்ணுகுந்தினர்கள் ஆகியோர் குந்தளாவை ஆண்டிருக்கிறார்கள்.  

குந்தளா இரத்தபாடியுடன் அடையாளம் காணப்பட்டுள்ளது. இது இராஷ்டிரகூடர்களின் குடியேற்றங்களாக மொழிபெயர்க்கப்பட்டுள்ளது.  

இரண்டாம் புலிகேசியின் செப்புத் தகடுகள் அவரை மூன்று மகாராட்டிரர்களின் மன்னன் என்று பேசுகின்றன. குந்தளா மகாராட்டிரர்களின் பகுதிகளில் ஒன்றாக இருந்துள்ளது. (மற்ற இரண்டு விதர்பாவும், 99,000 கிராமங்கள் அடங்கிய கொங்கண் பகுதியும்).

காளிதாசன் குந்தளா என்றும், குந்தளாவின் அதிபதி என்றும் தனது  தனது படைப்புகளில் (குந்தளநாமதிசா, குந்தலாதிபதி, குந்தலாதிசா) குறிப்பிடுகிறார். 

## மேற்கோள்கள்

பகுப்பு:மகாராட்டிர வரலாறு
பகுப்பு:கர்நாடக வரலாறு
பகுப்பு:இந்தியப் பேரரசுகள்
ஐராவதி அணில்

**ஐராவதி அணில்** (*Irrawaddy squirrel*)*(காலோசியரசு பைசெரைத்ரசு-Callosciurus pygerythrus)* அல்லது **சாம்பல் வெள்ளை வயிற்று இமாலய அணில்** என்பது கொறிணிக் குடும்பமான சையுரிடேயில் உள்ள ஒரு சிற்றினமாகும். இது வங்காளதேசம், சீனா, இந்தியா, மியான்மர் மற்றும் நேபாளத்தைப் பூர்வீகமாகக் கொண்டுள்ளது.

வாழ்விடம் இழப்பால் இவற்றின் வாழ்வு அச்சுறுத்தப்படுகிறது.
படிமம்:Callosciurus pygerythrus Hoary-bellied Himalayan Squirrel Khangchendzonga Biosphere Reserve West Sikkim India 29.10.2015.jpg|(மேற்கு வங்காளம் கஞ்சன்சங்க உயிர்கோள காப்பகத்தில் - 29.10.2015)
படிமம்:Hoary-bellied Himalayan Squirrel WLB IMG 0020.jpg


## மேற்கோள்கள்

பகுப்பு:இந்தியப் பாலூட்டிகள்
பகுப்பு:அணில்கள்
பாகநாத் கோயில்

**பாக்நாத் கோயில்** (Bagnath Temple) என்பது சிவனுக்கு அர்ப்பணிக்கப்பட்ட ஒரு பழமையான கோவிலாகும். இது சரயு ஆறும் கோமதி ஆறும் சங்கமிக்கும் பாகேசுவர் என்ற இடத்தில் அமைந்துள்ளது.   பாக்நாத் கோயில் அனைத்து அளவிலான மணிகளால் அலங்கரிக்கப்பட்டுள்ளது. மேலும், சுவாரஸ்யமான செதுக்கல்களையும் கொண்டுள்ளது. இது பாகேசுவர் மாவட்டத்தில் மிகவும் பிரபலமான கோயிலாகும். இங்கு மகா சிவராத்திரி விமர்சையாகக் கொண்டாடப்படுகிறது.  பாகேசுவர் நகரம் இந்த கோயிலிலிருந்து அதன் பெயரைப் பெற்றது.  

## நிலவியல்
பாகநாத் கோயில் 29,8370 ° வடக்கிலும், 79,7725 ° கிழக்கிலும் அமைந்துள்ளது  .கோவிலானது உத்தராகண்டம் மாவட்டத்தில் பாகேசுவர் மாவட்டத்தின் பாகேசுவர் நகரில் அமைந்துள்ளது. இது சராசரி கடல் மட்டத்திலிருந்து 1004 மீ உயரத்தில் உள்ளது. 

## வரலாறு
வலது|thumb| 1450 ஆம் ஆண்டில் மன்னர் இலட்சுமி சந்த் தற்போதைய கட்டிடத்தை கட்டினார்.
இந்துப் புராணத்தின் படி, மார்க்கண்டேயர் இங்கு சிவனை வணங்கினார்.  சிவன் புலி வடிவத்தில் இங்கு வந்து முனிவரை ஆசீர்வதித்தார். 

7 ஆம் நூற்றாண்டிலிருந்து கோயிலின் இருப்பு இருப்பதாக சில ஆதாரங்கள் கூறினாலும், நாகரா பாணியில் தற்போதுள்ள கட்டிடம் 1450 ஆம் ஆண்டில் சந்த் ஆட்சியாளரான இலட்சுமி சந்த் என்பவரால் கட்டப்பட்டது.  கோயிலில் உள்ள பல்வேறு சிலைகள் கி.பி 7ஆம் நூற்றாண்டு முதல் கிபி 16ஆம் நூற்றாண்டு வரையிலான் காலத்தைச் சொல்கின்றன. 1996ஆம் ஆண்டில், உத்தராகண்டம் மாநில தொல்பொருள் துறை கோயிலைக் கைப்பற்றியது. அதைத் தொடர்ந்து, பல கல்வெட்டுகளும் சிலைகளும் பாகுகாப்பில் வைக்கப்பட்டன. சிவன், விநாயகர், விஷ்ணு, நான்முக சிவன், மும்மூர்த்தி சிவன், பஞ்சமுக சிவன், மகிசாசுரமர்தினி, ஆயிரம் சிவலிங்கங்கள், முருகன், பஞ்சதேவபத், நவகிரகங்கள் போன்ற சிலைகளும் இதில் அடங்கும். 

கோயிலின் முக்கியத்துவம் கந்த புராணத்தில் குறிப்பிடப்பட்டுள்ளது. இந்து யாத்ரீகர்கள் இங்கு வழிபடுவதற்காக ஆண்டு முழுவதும் வருகை தருகிறார்கள். நகரத்தில், குற்றங்களைத் தடுப்பதற்காக கோயிலின் வளாகத்தில் 19 செப்டம்பர் 2016 அன்று ஒரு காவல் நிலையம் திறக்கப்பட்டது. 

## பண்டிகைகளும் மத நடைமுறைகளும்
ஒவ்வொரு ஆண்டும் சனவரி மாதத்தில் மகர சங்கராந்தியை முன்னிட்டு உத்தராயணி திருவிழா  இங்கு நடத்தப்படுகிறது.   திருவிழாவின் மதச் சடங்கு சங்கமத்தில் பகல் நேரத்திற்கு முன்பு பக்தர்கள் புனித நீராடுவது வழக்கமாகும்.   பிறகு, கோவிலுக்குள் சிவபெருமானுக்கு அபிசேகம் நடைபெறும். அதிக மதரீதியான மனப்பான்மை உடையவர்கள், "திரிமாகி" என்று அழைக்கப்படும் இந்த நடைமுறையை மூன்று நாட்கள் அடுத்தடுத்து தொடர்கிறார்கள். 

## புகைப்படம்

படிமம்:Bagnath Temple at Bageshwar Uttrakhand - panoramio.jpg|சரயு ஆறும் கோமதி ஆறும் சங்கமிக்கும் இடத்திலுள்ள பாகநாத் கோயில் 


## மேற்கோள்கள்

History Behind Bagnath Temple

பகுப்பு:இந்துக் கோயில் கட்டிடக்கலை
பகுப்பு:உத்தராகண்டம்
பகுப்பு:உத்தராகண்டம் இந்துக் கோயில்கள்
ஆண்டர்சன் அணில்

**ஆண்டர்சன் அணில்** *(Anderson's squirrel)(காலோசியரசு குயின்குசுடிரியேட்சு)* என்பது கொறிக்கும் குடும்பமான சையுரிடே சிற்றினமாகும். இது சீனாவில் (யுன்னான் மட்டும்) மற்றும் மியான்மரில் உள்ள காடுகளில் காணப்படுகிறது. ஆண்டர்சன் அணில் வாழ்விடம் இழப்பால் அச்சுறுத்தப்படுகிறது.

## மேற்கோள்கள்

பகுப்பு:பாலூட்டிகள்
கூம்பு உயிரணு

**கூம்பு உயிரணுக்கள்** அல்லது **கோன் செல்கள்** மனிதர்கள் உள்ளிட்ட முதுகெலும்பிகளின் விழித்திரைகளில் காணப்படும் ஒருவகை ஒளி ஏற்பு உயிர் அணுக்கள் ஆகும். ஒளியின் வெவ்வேறு அலைநீளங்களுக்கு ஏற்ப வெவ்வேறாக பதில் அளிப்பதன் மூலம் வண்ணங்களை பிரித்துணர இது முதுகெலும்பிகளுக்கு உதவுகிறது. வெளிச்சத்தில் இவ்வகை உயிரணுக்கள் முழுமையாக செயல்படுகின்றன. மனித விழிகளில் அறுபது முதல் எண்பத்து நூறாயிரம் வரையிலான கூம்பு உயிரணுக்கள் காணப்படுகின்றன.

மையம்|thumb|குட்டையான, நடுத்தரமான மற்றும் நீளமான வகை கூம்பு அணுக்களின் பதிலளிப்பு 

## தோற்றம்

### வகைகள்
மனித விழிகளில் காணப்படும் கூம்பு அணுக்கள் மூன்று வகைப்படும். 560 நானோமீட்டர்க்கும் மிகுதியான அலைநீளம் கொண்ட ஒளிகளுக்கு பதிலளிக்கும் கூம்பு அணுக்கள் **நீளமானவை**. பெரும்பாலான கூம்பணுக்கள் நீளமாக உள்ளன. 530 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **நடுத்தரமான** கூம்பணுக்கள். மூன்றில் ஒரு கூம்பணு நடுத்தரமாக உள்ளது. 420 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **குட்டை** கூம்பணுக்கள். விழித்திரையில் உள்ள 2 விழுக்காடு கூம்பணுக்கள் குட்டையாக உள்ளன. 

இந்த மூன்று வகை கூம்பு அணுக்களை ஆங்கிலத்தில் முறையே **எல்** வகை, **எம்** வகை மற்றும் **எஸ்** வகை என்று அழைக்கின்றனர். இவற்றின் அலைநீள சரகங்கள் முறையே 564 - 580, 534 - 545 மற்றும் 420 - 440 நானோமீட்டர்கள் ஆகும். 

### வடிவம்

thumb|கூம்பணு வடிவம்

கூம்பணுக்கள் தடியணுக்களைக் காட்டிலும் குட்டையானவை. இவை விழிக்குழியில் மிகுதியாக காணப்படுகின்றன. சராசரி கூம்பணு 40 - 50 மைக்ரோ மீட்டர் வரை நீள்கிறது. அதன் விட்டம் 0.5 - 0.4 மைக்ரோ மீட்டராக உள்ளது.

**ஒளிச்சலவை** என்னும் செயல்பாட்டின் மூலம் கூம்பணுக்களின் கோவையை கண்டறிய முடிகிறது. ஒவ்வொரு கூம்பணுக்குள்ளும் ஒரு நரம்பு முடிபு, ஒரு உட்பகுதி, ஒரு வெளிப்பகுதி, உட்பகுதியில் உட்கரு மற்றும் பல்வேறு இழைமணிகள் காணப்படுகின்றன. உயிரணு மென்சவ்வுகளால் ஆனது வெளிப்பகுதி.

## இயக்கம்

மையம்|thumb|பறப்பன மற்றும் ஊர்வனவற்றின் கூம்பணு வடிவம்

பெறும் சமிக்ஞைகளில் உள்ள வேறுபாட்டைக் கொண்டு மூளையால் வண்ணங்களை பிரித்துக் காட்ட முடிகிறது. சான்றுக்கு மஞ்சள் நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் மிகுதியாக தூண்டப்படுவதால் உணரப்படுகிறது. அதே சிவப்பு நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் ஓரளவு மிகுதியாக தூண்டப்படுவதால் உணரப்படுகிறது. இங்ஙனம், கூம்பணுக்கள் வண்ணப் பார்வைக்கு காரணம் ஆகின்றது. 

### வண்ணப் பின்னுரு
நீண்ட நேரம் ஒரே வண்ணத்தை பார்ப்பதால் சோர்வடையும் கூம்பணுக்கள் பின்னுரு ஒன்றை பிரதிபலிக்கும். தொடர்ச்சியான கூம்பணு தூண்டல் மறத்துப்போதலுக்கு வித்திடும்.  

## மேற்கோள்கள்
 

பகுப்பு: கண்
பகுப்பு:உயிரியல் 
பகுப்பு:உடல் உறுப்புக்கள்
கோடகநல்லூர்

**கோடகநல்லூர்** (Kodaganallur) என்பது இந்திய மாநிலமான தமிழகத்தில் தாமிரபரணி ஆற்றங்கரையில் உள்ள ஒரு கிராமமாகும். இது திருநெல்வேலி மாவட்டத்திலுள்ள சேரன்மகாதேவி மாநில நெடுஞ்சாலையிலிருந்து 15 கி.மீ. தொலைவில் அமைந்துள்ளது. 

## கோயில்கள்
இது 12-ஆம் நூற்றாண்டைச் சேர்ந்த பழங்கால கோயில்களைக் கொண்டுள்ளது - ஸ்ரீ பிரம்மாதாவன் என்ற விஷ்ணு ஆலயமும், ஸ்ரீஅபிமுக்தேசுவரர், ஸ்ரீ கைலாசநாதர் என்ற சிவாலயமும் இங்குள்ளது. இச்சிவாலயம் நவகைலாயங்களில் ஒன்றாகவும், செவ்வாய் தலமாகவும் கருதப்படுகிறது.

## ஸ்ரீ அபிமுக்தேசுவரர்

இந்த கோயில் மேற்கு நோக்கி அமைந்துள்ளது. இறைவன்: அபிமுக்தேசுவரர் சுவாமி மற்றும் இறைவி சௌந்தரவள்ளி அம்பாள் ஆவர். இந்தக் கோயிலின் சிவலிங்கம் பானலிங்கக் கல்லால் செய்யப்பட்டது. இது ஒரு பெரிய துறவியான கங்காதர சுவாமிகள் என்பவரால் வாரணாசியிலிருந்து கொண்டு வரப்பட்டது. கங்காதர சுவாமிகளின் ஜீவ சமாதியை கோயிலின் அருகிலுள்ள நதிக் கரையில் காணலாம். ஐந்து பிள்ளையார் சிலைகள், ஐந்து பானலிங்கம், மூன்று குருக்கள் ஆகிய அனைத்தும் ஒருங்கே கோவிலில் உள்ளது குறிப்பிடத்தக்கது.

### ஒரே கோவிலில் மூன்று குருக்கள்

ஸ்ரீ மகாதேவ சுவாமிகள் ஜீவ சமாதி மேற்கு நோக்கி ஆற்றின் அருகேயும், கிழக்கு நோக்கி பெரிய பிள்ளையாரும், அடுத்ததாக ஸ்ரீ சங்கரர் சிலையும் அமைந்துள்ளன. கோவிலில் தெற்கே ஸ்ரீ தட்சணாமூர்த்தியும் அமைந்துள்ளார்.

#### ஆதிசங்கரர் மடம்

ஸ்ரீ ஆதிசங்கரர் மடம் அருகிலேயே அவிமுக்தீஸ்வரர் கோயில் இருந்தது.

## மேலும் காண்க

* நவ கைலாயம்

## மேற்கோள்கள்

 

## வெளி இணைப்புகள்
* GeoHack - கோடகநல்லூர்

* கோடகநல்லூரில் வலைத்தளம்
* YOKE (யூத் ஆஃப் கோடகனல்லூர் எண்டெவர்) என்று அழைக்கப்படும் ஒரு அமைப்பு இப்போது கிராமத்தின் குழந்தைகளுக்கு பல்வேறு செயல்பாடுகளுடன் கல்வி கற்பிக்கிறது

பகுப்பு:திருநெல்வேலி மாவட்டத்திலுள்ள கிராமங்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள்
சோமாலியா முள்ளெலி

**சோமாலியா முள்ளெலி** *(Somali hedgehog)(ஆடெலிரெக்சு இசுகேலெரிக்சு)* என்பது பாலூட்டி வகுப்பில் எரினாசிடே குடும்ப சிற்றினமாகும். இது சோமாலியாவில் மட்டுமே காணப்படும் அகணிய உயிரியாகும். சோமாலியா முள்ளெலி இரவாடுதல் வகையினைச் சார்ந்த விலங்காகும்.

## விநியோகம்
சோமாலியா முள்ளெலி சோமாலியாவின் வெளிப்புற எல்லைகளில் உள்ள பகுதிகளில் வாழ்கின்றது.

## வாழ்விடம்
இது ஒரு சவன்னா இனமாகும். இது பெரும்பாலும் புல்வெளிகளிலும் பிற திறந்த வாழ்விடங்களிலும் வாழ்கிறது என்று நம்பப்படுகிறது.

## அச்சுறுத்தல்கள்
இந்த இனத்தைப் பற்றி அதிகம் அறியப்படவில்லை, ஆனால் அறியப்பட்டவற்றிலிருந்து முள்ளெலியின் வாழ்விடத்திற்கு தற்போது அச்சுறுத்தல்கள் ஏதும் இல்லை என்று நம்பப்படுகிறது.

## மேற்கோள்கள்

* World Conservation Monitoring Centre 1996.  Atelerix sclateri.   2006 IUCN Red List of Threatened Species.   Downloaded on 30 July 2007.
* Hutterer, R. 2008. Atelerix sclateri. In: IUCN 2011. IUCN Red List of Threatened Species. Version 2011.2. . Downloaded on 4 May 2012.

பகுப்பு:எலிகள்
வக்கீல் சாப்

**வக்கீல் சாப் ** (*Vakeel Saab*) 2021 இல் வெளிவந்த தெலுங்குத் திரைப்படமாகும். இத்திரைப்படத்தை வேணு ஶ்ரீராம் எழுதி இயக்கியுள்ளார். இத்திரைப்படம் 2016ஆம் ஆண்டில் வெளியான இந்தி திரைப்படமான *பிங்க்* என்பதைத் தழுவி எடுக்கப்பட்டது. ஸ்ரீ வெங்கடேஸ்வர  கிரியேஷன்ஸ் நிறுவனம் சார்பில் தில் ராஜூ தயாரித்துள்ளார். இத்திரைப்படத்திற்கு தமன் இசையமைத்துள்ளார். பவன் கல்யாண், நிவேதா தாமஸ், அஞ்சலி, பிரகாஷ் ராஜ், சுருதி ஹாசன் ஆகியோர் முக்கியக் கதாப்பாத்திரத்தில் நடித்துள்ளனர். படத்தின் சில காட்சிகள் ஹைதராபாத் மெட்ரோவிலும் படமாக்கப்பட்டன. 

## கதை மாந்தர்கள்
* பவன் கல்யாண் ( கொனிடெலா சத்யதேவ் )
* நிவேதா தாமஸ் (பல்லவி வெமுலா) 
* அஞ்சலி ( செரினா )
* பிரகாஷ் ராஜ் (  வழக்கறிஞர் நந்தா கோபால் )
* சுருதி ஹாசன் ( கொனிடெலா சத்யதேவின்  மனைவி )
* அனன்யா நாகல்லா ( திவ்யா நாயக் )
* வம்சி கிருஷ்ணா - வம்சி
* முகேஷ் ரிசி - வம்சியின் தந்தை 
* ஸ்ரீகாந்த் ஐயங்கார் - காவலர் 
* சாயாஜி சிண்டே - அமைச்சர் 
* சரத் பாபு - ஒழுக்காற்றுக் குழுத் தலைவர்
* சுபலேகா சுதாகர் - வீட்டின் உரிமையாளர் 
* சி.எல்.வி நரசிம்மராவ்
* லிரிஷா - காவல் ஆய்வாளர் சரளாதேவி

## வெளியீடு
2021 ஆம் ஆண்டு ஏப்ரல் மாதம் 9ஆம் தேதி இத்திரைப்படம் திரையரங்குகளில் வெளியானது.

## மேற்கோள்கள்

பகுப்பு:தமன் இசையமைத்த திரைப்படங்கள்
பகுப்பு:2021 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
இரட்டை கூம்பு உயிரணு

**இரண்டு கூம்பு உயிரணுக்கள்** (*Double cone*) என அழைக்கப்படு **இரட்டை கூம்புகள்** (**டி.சிக்கள்**) எனப்படுவது சவ்வு மூலம் இணைந்த இரண்டு கூம்பு செல்களைக் குறிக்கும். இவை வண்ணங் கண்டறிதலில் ஒளி/மின் ஆற்றலில் ஒன்றாக இணைந்து செயல்படுகின்றன. மீன், ஊர்வன, பறவைகள் மற்றும் வாத்தலகி போன்ற மோனோட்ரீம்களில் இவை மிகவும் பொதுவாகக் காணப்படும் கூம்பு உயிரணு வகையாக உள்ளன. மேலும் பல முதுகெலும்பிகளில் இவை உள்ளன என்ற போதிலும், நஞ்சுக்கொடி பாலூட்டிகள் (மனிதர்கள்), எலாஸ்மோப்ராஞ்ச்ஸ் மற்றும் கெளிறு மீன் வகைகளில் இவைக் காணப்படுவதில்லை. மீன்களில் இரட்டை கூம்புகளின் கலங்களுக்கு இடையில் இடைவெளி சந்திப்புகள் உள்ளன  இவற்றின் செயல்பாட்டினை, ஒற்றை கூம்புகளுடன் ஒப்பிடும்போது ஏதேனும் தனித்துவமான செயல்பாடு இருப்பினும், அவை பெரும்பாலும் தெரியவில்லை; முன்மொழியப்பட்ட பயன்பாடாக வண்ணமற்ற பார்வையில் ஒளிர்வு, இயக்கம் மற்றும் துருவப்படுத்தல் பார்வை ஆகியவை அடங்கும்.

சில இரட்டை கூம்புகள் ஒரே மாதிரியான காட்சி நிறமிகளைக் கொண்டுள்ளன (இரட்டை கூம்புகள்), மற்றவை வெவ்வேறு வகையான காட்சி நிறமிகளைக் கொண்டுள்ளன (வேறுபட்ட நிறமாலை உணர்திறன் கொண்டவை).  பவளப்பாறையில் வாழும் *ரைனிகேந்தசு அகுலெடசில்* நடைபெற்ற நடத்தை குறித்த ஆராய்ச்சியில்  ரைன்காந்தஸ் அக்குலேட்டஸ் இரட்டை கூம்புகளின் தனிப்பட்ட செயல் அலகுகள் வண்ணத் தகவல்களின் சுயாதீனமாகச் செயல்படுகின்றன என்பதற்கான ஆதாரங்களை வழங்கியுள்ளது.

*மீன்களின் பார்வை* எனும் புத்தகத்தில், இரட்டை கூம்புகள் ஒற்றை கூம்புகளை விட ஒளியின் நீண்ட அலைநீளங்களுக்கான உணர்திறன் கொண்டவை என்று ஜேம்ஸ் போமேக்கர் கூறுகிறார். ஒற்றை கூம்புகள் பொதுவாக இரட்டை கூம்புகளை விட சிறியதாக இருக்கும் என்றும் அவர் கூறுகிறார்.

## மேலும் படிக்க

* வால், ஜி.எல் (1942). முதுகெலும்பு கண் மற்றும் அதன் தகவமைப்பு கதிர்வீச்சு: ப்ளூம்ஃபீல்ட் ஹில்ஸ், மிச். : கிரான்ப்ரூக் அறிவியல் நிறுவனம். எஸ்பி. பக் 58-63.

## மேற்கோள்கள்

பகுப்பு:கண்
பகுப்பு:உடல் உறுப்புக்கள்
ஸ்டீவ் பக்னர்

**ஸ்டீபன் அந்தோனி பக்னர்** (பிறப்பு 31 மே 1946) ஜமேக்கா முன்னாள் பன்னாட்டு துடுப்பாட்ட நடுவர் ஆவார்.

பக்னர் 1989 முதல் 2009 க்கு இடையில் 128  தேர்வு போட்டிகளுக்கு நடுவராக  செயல்பட்டு சாதனை படைத்தார், மேலும் இந்த காலகட்டத்தில் 181 ஒருநாள் போட்டிகளிலும் நடுவராக செயல்பட்டார். 1992 முதல் 2007 வரை தொடர்ந்து ஐந்து துடுப்பாட்ட உலகக்கிண்ண போட்டிகளுக்கு நடுவராக செயல்பட்டார்  "விளையாட்டுத் துறையில் சிறந்த சேவைகளுக்காக" இவருக்கு கமாண்டர் கிளாஸ என்ற விருது வழங்கப்பட்டது 

## நடுவராக சாதனைகள்

### கிரிக்கெட் உலகக் கோப்பை
பக்னர் ஐந்து உலகக் கோப்பை போட்டிகளில் கள நடுவராக செயல்பட்டுள்ளார், ஐந்து இறுதிப் போட்டிகள் உட்பட 44 போட்டிகளில் நடுவராக செயல்பட்டுள்ளார்.

### தேர்வு போட்டிகள்
பக்னரின் சாதனையான 128 தேர்வு போட்டிகளில் நடுவராக செயல்பட்டதை 2019 திசம்பர் அலீம் தர் பாக்கித்தான் 129வது  தேர்வு போட்டியில் நடுவராக செயல்பட்டு முறியடித்தார். 100 க்கும் மேற்பட்ட தேர்வு போட்டிகளில் அதிகாரப்பூர்வமாக செயல்பட்ட முதல் நடுவர்.

## விருதுகள்
100 ஒருநாள் போட்டிகளில் நடுவராக செயல்பட்டதற்காக ஐ.சி.சியின் வெண்கல பெயில்சு விருதும், 100 தேர்வு போட்டிகளில் நடுவராக செயல்பட்டு கோல்டன் பெயில்சு விருதையும் பக்னர் பெற்றுள்ளார்.

## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:மேற்கிந்தியத் தீவுகளின் துடுப்பாட்ட நடுவர்கள்
பகுப்பு:யமேக்கா விளையாட்டு வீரர்கள்
மெல்லுடலியின் கண்

வலது|thumb| 100 எளிய கண்களுடைய விரிசங்கு
மெல்லிடலி எந்தவொரு தொகுதியினை அதிக அளவிலான கண் உருவமைப்புகளைக் கொண்டுள்ளன. மேலும் இவற்றின் செயல்பாட்டில் பெரிய அளவிலான மாறுபாடு காணப்படுகின்றன. தலைக்காலி, எண்காலி, கணவாய் போன்ற சிக்கலான முள்ளந்தண்டு விலங்குகளில் சிக்கலான கூட்டுக் கண்களும் நத்தைப் போன்ற விலங்குகளில் எளிய கண்கள் 100 வரை காணப்படுகிறது.

## பன்முகத்தன்மை
மெல்லுடலிகளில் ஏழு முதல் பதினாறு வகையான தனித்தனி கண்கள் உள்ளன. பல வயிற்றுக்காலிகளில் குழி கண்களும், *நாட்டிலஸின்* ஊசித்துளை கண்களும், மற்ற தலைக்காலிகளின் வில்லைகளுடன் கூடிய கண்களும் உள்ளன. லஸ்களுக்கு அனைத்து நிலை சிக்கல்களின் கண்கள் உள்ளன. இருவால்வுள்ள மெல்லுடலிகளில் கூட்டுக் கண்களும், பிரதிபலிப்பு 'கண்ணாடிகள்' இரட்டை வழிச் சோதிகளில் உள்ளன. அமைப்பில் மாறுபடுவதோடு, மெல்லுடலிகளின் கண்கள் பெரிய அளவிலான உருவ வேறுபாடுகளைக்  கொண்டுள்ளன. இவை  முதல்  (குறுக்கே) வரை காணப்படுகின்றன.

## உடற்கூறியல்
வயிற்றுக்காலிகள் மற்றும் தலைக்காலிகளில்  தலைப்பகுதியில்  ஓரிணை கண்கள் உள்ளன (சில நேரங்களில் வால்களில்). ஆனால் பல மெல்லுடலிகளில் கண்களைக் கண்டுபிடிக்கத் தெளிவான தலை பகுதிகள் இல்லை. இதன் விளைவாக, பல மெல்லுடலிகள் அவற்றின் ஓட்டின் விளிம்பில் இருப்பது போன்ற சாத்தியமில்லாத இடங்களில் ஏராளமான கண்கள் உள்ளன. கைட்டன் ஓட்டின் மேற்பரப்பில் சிறிய கண்கள் பரவிக் காணப்படுகின்றன. இவை ஒரு வலையமைப்பாக இணைக்கப்பட்டு ஒன்றாகச் செயல்படக்கூடும். பல வயிற்றுக்காலிகளில் கண்கள் காம்புகளில் உள்ளதால் ஆபத்து நேரங்களில் கண்களைத் தண்டுக்குள் திரும்பப் பெறலாம்.

## மேலும் காண்க

* ஆர்த்ரோபாட் கண்
* பரியேட்டல் கண்
* காஸ்ட்ரோபாட்களின் உணர்ச்சி உறுப்புகள்
* முதுகெலும்பில்லாத எளிய கண்
* மீன்களில் பார்வை
* காட்சி அமைப்பு

## மேற்கோள்கள்

## வெளி இணைப்புகள்
  
பகுப்பு:கண்
கோட்டத்தற

**கோட்டத்தற** (*Kottathara*) அல்லது வென்னியோடு என்பது இந்தியாவின் கேரள மாநிலத்தில்  வயநாடு மாவட்டத்திலுள்ள கிராம ஊராட்சி ஆகும். 

## இடம்
கொட்டதாரா கல்பற்றா - மானந்தவாடி பாதையில் கம்பலக்காடு நகரத்திற்கு அருகில் அமைந்துள்ளது. வென்னியோடு என்பது ஒரு சிறிய நகரியம் ஆகும். இது கம்பலக்காடு மற்றும் பதின்ஹரதாரா இடையேயான இணைப்பு சாலையில் அமைந்துள்ளது. வென்னியோடு சந்திப்பிலிருந்து அருகில் வலால் என்னும் கிராமம் உள்ளது.

## நிர்வாகம்
கோட்டத்தற ஒரு சிறிய நகரம் என்றாலும், அதன் சொந்த நிர்வாக அமைப்பான கிராம ஊராட்சியாகவும் உள்ளது. இந்த கோட்டத்தற நகரம் கேரளத்தின்  வென்னியோடு நகரில் பஞ்சாயத்தின் தலைமையகம் அமைந்துள்ளது. இதன் கிராம அதிகாரி திரு ஜெமினி குமார் என்பவர் இருக்கிறார்.

## வென்னியோட் சந்தி
கோட்டத்தற கிராமத்தின் தலைமையகம் வென்னியோடு சந்திப்பு.  இந்த கிராம மையத்தில் ஒரு சில தேநீர் கடைகளும், பள்ளிகளும், கோயில்களும் உள்ளன. **பரதேவதைக் காவு** என்று அழைக்கப்படும் புனித தோப்பு நன்கு பராமரிக்கப்பட்டு பல பார்வையாளர்களை ஈர்க்கிறது. இது பல வெள்ளை வண்ணம் பூசப்பட்ட புனித கற்களால் ஆன இந்தத் தோப்பில் ஒரு சிறிய விஷ்ணு கோயில் இணைக்கப்பட்டுள்ளது. மேலும் இங்கு ஒரு சமணக் கோவிலும் உள்ளது.

## போக்குவரத்து
கோட்டத்தறவை மானந்தவாடி அல்லது கல்பற்றாவிலிருந்து அணுகலாம். பெரிய காட் சாலை மானந்தவாடியை கண்ணூர் மற்றும் தலசேரியுடன் இணைக்கிறது. தமரசேரி மலைப்பாதை கோழிகோட்டை கல்பற்றாவுடன் இணைக்கிறது. குட்டியாடி மலைப்பாதை வட்டக்கரையை கல்பற்றா மற்றும் மானந்தவாடியுடன் இணைக்கிறது. பாலாச்சுரம் மலைப்பாதை கண்ணூர் மற்றும் இரிட்டியை மானந்தவாடியுடன் இணைக்கிறது. நீலம்பூரிலிருந்து ஊட்டி செல்லும் சாலையும் வயநாட்டுடன் மேப்பாடி கிராமம் வழியாக இணைக்கப்பட்டுள்ளது.

அருகிலுள்ள தொடருந்து நிலையம்  கோழிக்கோடு பன்னாட்டு வானூர்தி நிலையம் -120 கி.மீ தொலைவிலும், பெங்களூர், கெம்பெகவுடா பன்னாட்டு வானூர்தி நிலையம் -290 கி.மீ தொலைவிலும், கண்ணூர் பன்னாட்டு வானூர்தி நிலையம், 58 கி.மீ. தொலைவிலும் அமைந்துள்ளது.

## புகைப்படங்கள்

படிமம்:Kottathara.Venniyode.673122.2.jpg|வென்னியோடு சந்தி
படிமம்:Kottathara.Venniyode.673122.jpg|வென்னியோட்டிலுள்ள ஒரு பழைய பள்ளி


## மேற்கோள்கள்
 

பகுப்பு:Coordinates on Wikidata
பகுப்பு:வயநாடு மாவட்டத்தில் உள்ள ஊர்களும் நகரங்களும்
திரிபுரந்தகர் கோயில்

வலது|thumb| பாலினச் சிற்பங்களுடன் கூடிய திரிபுரந்தகக் கோயிலின் நுழைவு
**திரிபுரந்தகர் கோயில்** (Tripurantaka Temple) **திரிபுரந்தகேசுவரர் கோயில்** என்றும் அழைக்கப்படுகிறது) என்பது பொ.ச. கி.பி. 1070 இல் மேலைச் சாளுக்கியர்களால் கட்டப்பட்ட கோயிலாகும்.  தற்போது இந்தக் கோவில் பாழடைந்த நிலையில் இருக்கிறது. இந்திய மாநிலமான கர்நாடகாவின் சிமோகா மாவட்டத்திலுள்ள வரலாற்று ரீதியாக முக்கியமான நகரமான பல்லிகாவியில் அமைந்துள்ளது . கோவிலின் வெளிப்புறச் சுவர்களில் பாலினச் சிற்பங்களைக் கொண்டுள்ளது. இந்த சித்தரிப்புகள் சாளுக்கியக் கலையில் அரிதாகவே கருதப்படுகின்றன. சிற்பங்களின் அளவு மிகச் சிறியது என்பதால், இவை நெருக்கமாகச் சென்று பார்த்தால் மட்டுமே தெரியும். இடைக்காலத்தில், பல்லிகாவி பல மத நம்பிக்கைகளைக் கற்கும் இடமாகவும், சாளுக்கியர்களால் கட்டப்பட்ட பல நினைவுச்சின்னங்கள் மற்றும் கட்டமைப்புகளுக்கான இடமாகவும் இருந்தது. 80க்கும் மேற்பட்ட இடைக்கால கல்வெட்டுகள் பல்லிகாவியில் கண்டுபிடிக்கப்பட்டுள்ளன. அவை சைவம், வைணவம், சமணம், பௌத்த மதங்களைச் சேர்ந்தவை. இந்த கல்வெட்டுகள் மற்றவற்றுடன், கோயில்களைக் கட்டுவதையும் விவரிக்கின்றன.

## பிற சிற்பங்கள்

[வலது|thumb| [காம சூத்திரம்|காமசூத்ரக் கலைச் சிற்பம், பொ.ச. 1070, திரிபுரந்தக கோயில், சிமோகா மாவட்டம்]]
இந்தக் கோயில் சிக்கலான அதன் அலங்கார சாரளங்களுக்கும், திரைகளுக்கு மிகவும் புகழ் பெற்றது. இது மிகவும் சிக்கலான துளையிடப்பட்ட கல் வேலைகளைக் கொண்டுள்ளது. சன்னதிக்கான வாசலின் இரு பக்கங்களிலும் ஒரு சாளரங்கள் உள்ளன. ஒவ்வொன்றும் மூன்று ஜோடி பாம்பு உருவங்கள் மூலம் நிரப்பப்பட்டுள்ளன. இந்த நாகங்களின் நீண்ட பின்னிப்பிணைந்த மற்றும் முடிச்சு உடல்கள் பேனல்களை நிரப்ப ஒரு மெய்நிகர் கண்ணி உருவாக்குகின்றன. சன்னதியின் நுழைவாயிலுக்கு மேலே இந்துக் கடவுளர்களான பிரம்மா, சிவன், விஷ்ணு ஆகியோரின் சிற்பங்களுடன் கூடிய ஒரு அலங்காரச் செதுக்கல்கள் உள்ளது. சிவன் தனது பைரவ வடிவத்தில் சித்தரிக்கப்பட்டுள்ளார். மேலும் ,இங்கு திக்பாலர்கள் சிலையும் குறிப்பிடத்தக்கது. போசள மன்னர் சிங்கத்தை கொல்வது போன்ற சிற்பம் ஒன்று பெரிய அளவில் செதுக்கப்பட்டுள்ளது. இந்தச் சிற்பம் அதன் சொந்த கல்வெட்டுடன் இருக்கிறது. அதில் ஒரு மன்னன், தனது நாய்களுடன் வேட்டைக்குச்  சென்று ஒரு காட்டுப்பன்றியை கொல்கிறான். காட்டில் இருந்து வெளியேறிய ஒரு சிங்கத்துடன் சண்டையிட்டு, கொன்று தனது காலுக்குக் கீழே அதனை வைத்திருப்பதைப் போன்ற சிற்பமும் சித்தரிக்கப்பட்டுள்ளது.
வலது|thumb| பல்லிகாவியில் உள்ள நகர மையத்தில் கண்ட-பேரண்டப் பறவை (இரண்டு தலை பறவை)
நகர மையத்திற்கு அருகிலுள்ள மற்றொரு சிற்பம் கண்டம்-பேரண்டத் தூண் (இரண்டு தலை பறவைகளின் தூண்). சிற்பம் அமைந்துள்ள தூணானது சுமார் 30 அடி (9 மீ) உயரமும், சுமார் 15 அங்குலம் (38 செ.மீ) விட்டமும் கொண்டது. தூணின் மேற்பகுதி ஒரு எண்கோணத்தைக் கொண்டுள்ளது. இதன் மீது புராணத்தில் கண்டம்-பேரண்டப் பறவைகளின் சிலை வைக்கப்பட்டுள்ளது. இந்த சிலையில் மனித உடலுடன் கூடிய இரண்டு பறவைகள்  நின்ற நிலையில் எதிரெதிர் திசைகளில் பார்க்கிறது. அதன் கைகளில், தனது இரையை வைத்திருக்கிறது. தூணின் அடிப்பகுதியில் உள்ள ஒரு கல்வெட்டு பொ.ச. 1047 இல் பனவாசியின் கதம்ப வம்சத்தைச் சேர்ந்த சாமுண்டராய அரசனைப் பற்றி விவரிக்கிறது. உள்ளூர் காடுகளிலிருருந்து வெளியே வரும் மோசமான யானைகளை பயமுறுத்துவதற்காக இந்தத் தூண் அமைக்கப்பட்டிருக்கலாம் என்று ஒரு கதை கூறுகிறது.

## மேற்கோள்கள்

## குறிப்புகள்

* 
*
*
*

பகுப்பு:இந்துக் கோயில்கள்
பகுப்பு:கர்நாடக வரலாறு
பகுப்பு:கர்நாடகாவில் உள்ள இந்துக் கோயில்கள்
பகுப்பு:இந்துக் கோயில் கட்டிடக்கலை
பகுப்பு:இந்தியச் சிற்பங்கள்
வந்தே

**வந்தே** (*Vandhay*) அல்லது **வந்தாய்** என்பது இந்திய மாநிலமான குசராத்தின் கச்சு மாவட்டத்தின் புஜ் வட்டத்தில் உள்ள ஒரு கிராமமாகும் இது புஜ், வட்டத் தலைமையகத்திலிருந்து 25 கி.மீ. தொலைவில் அமைந்துள்ளது.

## புள்ளிவிவரங்கள்
இந்த குக்கிராமத்தில், சுமார் 350 பேர் என்ற அளவில் மக்கள் தொகையும் 70 வீடுகளும் உள்ளது. தேஷால்பர், ஆனந்த்சர், மாதாபர் மற்றும் ஜியாபர் போன்ற கிராமங்கள் இதனருகில் அமைந்துள்ளன.

அருகிலுள்ள நகரங்கள் அஞ்சர் (69.4 கி.மீ) தொலைவிலும் , நகாத்ரனா (30.4 கி.மீ), முந்திரா (61.2 கி.மீ), காந்திதாம் (88.9 கி.மீ) மற்றும் புஜ் (27.3 கி.மீ) தொலைவிலும் அமைந்துள்ளன..

## ஆசிரமம்

இந்தக் கிராமம் கட்சின் பல இந்து சமூகங்களுக்கு மத முக்கியத்துவத்தை கொண்டுள்ளது. ஏனெனில்  கட்சின் புகழ்பெற்ற சாது ஓதவ்ராம் என்பவரின் ஆசிரமம் இங்குள்ளது. மகாத்மா காந்தியைப் பின்பற்றுபவரான இவர், கல்வி, ஏழை, தலித்துகளின் உரிமைகளுக்காக பிரச்சாரம் செய்தார். 1937ஆம் ஆண்டில் கச்சு பகுதியில் ஈசுவராம்ஜி குருகுலம் என்ற முதல் குருகுலத்தைத் தொடங்கினார். இதைத் தொடர்ந்து 1938ஆம் ஆண்டில் பார்வையற்றோர் பள்ளியும் தொடங்கினார். இவை இரண்டும் வந்தே கிராமத்தில் உள்ளன.
அதே பிரிவைச் சேர்ந்த குக்மாவின் சாதுவான கரிப் தாஸ் என்பவரின் சமகாலத்தவரான சாது வால் தாஸ்ஜி தலைமையிலான இராமானந்தி பிரிவின் ஆசிரமும் இங்கே இருக்கிறது. *ஆசாராம் வாலாரம் ஜுப்தி* என்றும் அழைக்கப்படுகிறது. *ஜுப்தி* என்பது ஒரு குடிசை என்று பொருள்படும், ஏனெனில் வலூம் என்றும் அழைக்கப்படும் சாது வால் தாஸ் ஒரு குடிசையில் தங்கியிருந்தார். இந்த இடம் குளத்தின் அருகே கிராமத்தின் புறநகரில் உள்ளது மற்றும் அவரது குடிசைக்கு அருகில் ஒரு இராமர் கோயிலும் உள்ளது.

## குறிப்புகள்

## வெளி இணைப்புகள்
* Photos of Vandhay, Odhavramji Asharam of Flicker

பகுப்பு:Coordinates on Wikidata
பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
திக்கல் வௌவால்

**திக்கல் வௌவால்** (*Tickell's bat*)(*கெசுபெரோப்டென்சு திக்கெல்லி*) என்பது வெசுபர் வகை வௌவால் இனமாகு. இது வங்களாதேசம், பூட்டான், கம்போடியா, சீனா, இந்தியா, மியான்மர், நேபாளம், இலங்கை மற்றும் தாய்லாந்து உள்ளிட்ட நாடுகளில் காணப்படுகிறது.

## விளக்கம்
இதனுடைய நீளம் தலை மற்றும் உடல்  ஆகும். முன்கை  நீளமுடையது.

ஆண் வெளவாலினைவிட பெண் வௌவால் பெரியவை. பொதுவாக இவற்றின் நிறம் சாம்பல் மஞ்சள் நிறத்திலிருந்து பிரகாசமான தங்கப் பழுப்பு வரை மாறுபடும். அடிப்பகுதியில் சாம்பல் நிறம் குறைவாகக் காணப்படும். மென்மையான உரோமங்கள் அடர்த்தியாகக் காணப்படும். கை, கால்களின் விரல்கள் இளஞ்சிவப்பு நிறமாகவும், அவற்றுக்கிடையேயான சவ்வு கருப்பு நிறமாகவும் இருக்கும். இடை-தொடை சவ்வு இளஞ்சிவப்பு நிறமானது. வெளிப்புற விளிம்பை நோக்கி கருப்பு நிறமாக மாறுகிறது. முகவாய் பரந்து மற்றும் வீங்கியிருக்கும். நகங்கள் கருப்பு நிரத்திலானது. இறக்கைகள் மிதமான பரப்பினை உடையன: , மற்றும்  அகலமானது. வாலின் நுனியில் சவ்வு இணைக்கப்பட்டுள்ளது.

## மேற்கோள்கள்

பகுப்பு:இலங்கை முலையூட்டிகள்
பகுப்பு:இந்தியப் பாலூட்டிகள்